Barak Obama: Biz Amerika qudratini namoyish etdik va Rossiya iqtisodiyoti jar yoqasiga kelib qoldi

AQSh prezidenti Barak Obama o‘zining Kongress oldida qilgan yillik murojaatida Amerika harbiy qudratini kuchli diplomatiya bilan birlashtirganda o‘zini ancha yaxshi tutishini ma’lum qildi, deb xabar bermoqda “Medium.com”.

“Men Amerika yetakchiligining aqlliroq turiga ishonaman. Biz Amerika kuchi va diplomatiyasi qudratini namoyish etyapmiz. Biz katta davlatlar kichiklarni siqib chiqarolmaydi, degan tamoyilni yoqlaymiz. Rossiya zo‘ravonligiga qarshi turganda Ukrainadagi demokratiyani qo‘llab-quvvatlaymiz va NATOdagi ittifoqchilarimizni tinchlantiramiz.
AQSh o‘tgan yili ittifoqchilari bilan birgalikda Rossiyaga nisbatan sanksiyalar kiritish bo‘yicha og‘ir ishni bajardi. Ba’zilar Putinning zo‘ravonligini strategiya va qudratning mohirona namoyishi deb o‘ylagandi. Biroq bugun aynan Amerika oyoqda turibdi, mustahkam va ittifoqchilari bilan birdam holda turibdi. Rossiya esa qurshovda qolgan, uning iqtisodiyoti jar yoqasiga kelib qoldi.
Amerika o‘zini shunday tutadi − quruq tahdidlar bilan emas, balki doimiy, barqaror qat’iyat bilan harakat qiladi”, − dedi AQSh prezidenti.